**Warren Peters** (s. 10. heinäkuuta 1982 Saskatoon, Saskatchewan, Kanada) on kanadalainen jääkiekkoilija, joka pelasi urallansa yli 600 runkosarjaottelua AHL:ssä ja 96 ottelua NHL:ssä. Petersiä ei oltu ikinä varattu NHL:ään, mutta hän teki vuonna 2005 sopimuksen Calgary Flamesin kanssa. Peters edusti viimeisen kautensa 2014–2015 SønderjyskEä, jonka riveissä hän voitti Tanskan-mestaruuden.

Ura
---

Peters pelasi juniorina vuosina 1997–2003 WHL:ää kotikaupungissaan Saskatoon Bladesin joukkueessa. Kaudella 2000–2001 hän oli 27 maalillaan joukkueen toiseksi paras maalintekijä Garrett Bembridgen jälkeen. Kaudella 2001–2002 Peters oli Saskatoonin kapteeni ja hän oli tehopisteillä 34+26=60 joukkueen toiseksi paras maalintekijä ja pistemies Justin Kellyn jälkeen. Viimeisellä WHL-kaudellaan 2002–2003 Peters teki sarjan yhden kauden piste-ennätyksensä pisteillä 31+44=75 ja oli Saskatoonin toiseksi paras pistemies ja maalintekijä Ryan Kellerin jälkeen. Peters oli sekä kevään 2002 että 2003 pudotuspeleissä Saskatoonin paras syöttäjä. Hän pelasi keväällä 2003 myös yhden AHL-ottelun Portland Piratesissa.

Junioriuransa päätyttyä Peters pelasi kauden 2003–2004 suurimmaksi osaksi AHL-joukkue Utah Grizzliesissä, mutta ison osan kaudesta myös sarjatasoa alempana ECHL-joukkue Idaho Steelheadsissa. Hän pelasi kauden 2004–2005 kokonaan Idahossa. Tuolloin Peters jakoi tehopisteillä 23+23=46 joukkueen sisäisen piste- ja maalipörssin toisen sijan. NHL-seurat eivät koskaan varanneet Petersiä. Hän teki elokuussa 2005 pelaajasopimuksen Calgary Flamesin kanssa. Peters pelasi koko kauden 2005–2006 Calgaryn farmijoukkue Omaha Ak-Sar-Ben Knightsissa. Hänet nimettiin Omahan varakapteeniksi kaudella 2006–2007, jolloin hän oli 17 maalilla Omahan sisäisen maalipörssin kolmas.

Kesäkuussa 2007 Peters solmi vuoden mittaisen pelaajasopimuksen SM-liigajoukkue Rauman Lukon kanssa, mutta teki jo samassa kuussa uuden sopimuksen Calgaryn kanssa ja jatkoi Pohjois-Amerikassa kaudella 2007–2008. Calgaryn uudeksi farmijoukkueeksi Omaha Ak-Sar-Ben Knightsin tilalle tuli Quad City Flames, jonka kapteeniksi Peters nimettiin. Kaudella 2008–2009 Peters pelasi ensimmäisen NHL-ottelunsa 7. joulukuuta New York Rangersia vastaan. Yhteensä hän pelasi kauden aikana Calgaryssä 16 runkosarja- ja neljä pudotuspeliottelua. Hän teki ensimmäisen NHL-maalinsa 3. maaliskuuta 2009 Ottawa Senatorsia vastaan.

Peters teki heinäkuussa 2009 vuoden mittaisen, kaksisuuntaisen pelaajasopimuksella Dallas Starsin kanssa. Hän pelasi suurimman osan kaudesta Dallasin farmijoukkue Texas Starsissa, jonka kolmanneksi paras maalintekijä hän oli 20 maalillaan. Peters pelasi kauden aikana Dallasin NHL-joukkueessa 11 runkosarjaottelua ja teki niissä yhden maalin. Peters solmi heinäkuussa 2010 kaksivuotisen sopimuksen Minnesota Wildin kanssa. Sopimuksen arvo on 550 000 dollaria kaudessa. Harjoitusleirin päätteeksi Minnesota lähetti Petersin farmijoukkue Houston Aerosiin, jossa Peters pelasi suurimman osan kaudesta. Minnesotaa hän edusti 11 NHL:n runkosarjaottelussa ja teki niissä yhden maalin. Myös kauden 2011–2012 Peters aloitti farmijoukkueessa, mutta pelasi kauden aikana lopulta 58 ottelua Wildissa ja teki niissä viisi pistettä. Kauden jälkeen hän teki vuoden sopimuksen Pittsburgh Penguinsin kanssa. Kauden 2013–2014 Peters edusti Iowa Wildia.

Peters pelasi viimeisen kautensa 2014–2015 Tanskan pääsarjan SønderjyskEssä. Hän oli kyseisellä kaudella alkukauden pelaamatta ja pelasi ensimmäisen ottelunsa tammikuussa 2015 tehtyään joulukuussa sopimuksen SønderjyskEn kanssa. SønderjyskE voitti kauden päätteeksi Tanskan-mestaruuden. Peters pystyi pelaamaan finaalisarjassa Esbergiä vastaan vain ensimmäisen ottelun. Hän sai sen jälkeen päähän kohdistuneesta taklauksesta kuuden ottelun pelikiellon.

Pelityyli
---------

Peters oli keskushyökkääjä mutta osasi pelata myös laidassa. Hän oli kolmos- tai nelosketjun "energiahyökkääjä", jonka vahvuuksia olivat asenne ja työmoraali. Hän osasi tarvittaeessa myös tapella, mutta hän oli NHL-tasolle huono hyökkäämään.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1997–1998 | Saskatoon Blades | WHL | 1 | 0 | 0 | 0 | 0 | – | – | – | – | – |
| 1998–1999 | Saskatoon Blades | WHL | 53 | 8 | 6 | 14 | 111 | – | – | – | – | – |
| 1999–2000 | Saskatoon Blades | WHL | 70 | 11 | 17 | 28 | 97 | 10 | 1 | 2 | 3 | 13 |
| 2000–2001 | Saskatoon Blades | WHL | 63 | 24 | 17 | 41 | 111 | – | – | – | – | – |
| 2001–2002 | Saskatoon Blades | WHL | 72 | 34 | 26 | 60 | 115 | 7 | 1 | 4 | 5 | 13 |
| 2002–2003 | Saskatoon Blades | WHL | 71 | 31 | 44 | 75 | 108 | 6 | 1 | 6 | 7 | 6 |
|  | Portland Pirates | AHL | 1 | 0 | 0 | 0 | 0 | – | – | – | – | – |
| 2003–2004 | Idaho Steelheads | ECHL | 21 | 6 | 7 | 13 | 33 | – | – | – | – | – |
|  | Utah Grizzlies | AHL | 55 | 4 | 4 | 8 | 63 | – | – | – | – | – |
| 2004–2005 | Idaho Steelheads | ECHL | 69 | 23 | 23 | 46 | 131 | 4 | 0 | 1 | 1 | 12 |
| 2005–2006 | Omaha Ak-Sar-Ben Knights | AHL | 77 | 15 | 10 | 25 | 133 | – | – | – | – | – |
| 2006–2007 | Omaha Ak-Sar-Ben Knights | AHL | 79 | 17 | 16 | 33 | 95 | 6 | 2 | 1 | 3 | 4 |
| 2007–2008 | Quad City Flames | AHL | 75 | 11 | 13 | 24 | 74 | – | – | – | – | – |
| 2008–2009 | Quad City Flames | AHL | 62 | 11 | 6 | 17 | 51 | – | – | – | – | – |
|  | Calgary Flames | NHL | 16 | 1 | 0 | 1 | 12 | 4 | 0 | 0 | 0 | 0 |
| 2009–2010 | Texas Stars | AHL | 61 | 20 | 14 | 34 | 52 | 23 | 4 | 4 | 8 | 56 |
|  | Dallas Stars | NHL | 11 | 1 | 0 | 1 | 2 | – | – | – | – | – |
| 2010–2011 | Houston Aeros | AHL | 62 | 15 | 17 | 32 | 47 | 24 | 4 | 8 | 12 | 16 |
|  | Minnesota Wild | NHL | 11 | 1 | 0 | 1 | 4 | – | – | – | – | – |
| 2011–2012 | Minnesota Wild | NHL | 58 | 1 | 4 | 5 | 54 | – | – | – | – | – |
|  | Houston Aeros | AHL | 21 | 6 | 3 | 9 | 46 | – | – | – | – | – |
| 2012–2013 | Wilkes-Barre/Scranton | AHL | 73 | 11 | 8 | 19 | 76 | 15 | 4 | 1 | 5 | 16 |
| 2013–2014 | Iowa Wild | AHL | 69 | 8 | 12 | 20 | 86 | – | – | – | – | – |
| 2014–2015 | SønderjyskE | DEN | 11 | 7 | 6 | 13 | 6 | 11 | 7 | 3 | 10 | 37 |
| 11 kautta | yhteensä | AHL | 634 | 119 | 104 | 223 | 723 | 68 | 14 | 14 | 28 | 92 |
| 4 kautta | yhteensä | NHL | 96 | 4 | 4 | 8 | 72 | 4 | 0 | 0 | 0 | 0 |
| 2 kautta | yhteensä | ECHL | 90 | 29 | 30 | 59 | 164 | 4 | 0 | 1 | 1 | 12 |
| 1 kausi | yhteensä | Tanska | 11 | 7 | 6 | 13 | 6 | 11 | 7 | 3 | 10 | 37 |

Lähteet
-------

* Warren Peters The Internet Hockey Databasessa (englanniksi)
* Warren Peters *Elite Prospects*. Everysport Media Group AB.  (englanniksi)
* Warren Peters Legends of Hockey -sivustolla (englanniksi)
* Warren Peters Jatkoaika.comissa (Internet Archive)

### Viitteet

1. 1 2 3 4 5 6 7  EliteProspects
2. 1 2  Legends of Hockey
3. ↑  Lukolle kanadalaissentteri  1.6.2007. Jatkoaika.com. Viitattu 11.2.2012.
4. ↑  Warren Peters valitsi Calgaryn  19.6.2007. Jatkoaika.com. Viitattu 11.2.2012.
5. ↑  Night of firsts for Moss, Peters in Flames' win vs. Senators  3.3.2009. ESPN. Viitattu 11.2.2012. (englanniksi)
6. ↑  Stepneski, Mark: Stars sign Warren Peters  6.7.2009. Andrew's Dallas Stars Blog. Viitattu 11.2.2012. (englanniksi)[vanhentunut linkki]
7. ↑  2010–11 Transactions Minnesota Wild. Viitattu 11.2.2012. (englanniksi)
8. 1 2  Player Bio – Warren Peters (englanniksi)
9. ↑  Andresen, Glen: Wild Roster Takes Shape  27.9.2010. Minnesota Wild. Viitattu 11.2.2012. (englanniksi)
10. ↑  2011–12 Transactions Minnesota Wild. Viitattu 11.2.2012. (englanniksi)
11. ↑  Penguins Sign Forward Warren Peters *pittsburghpenguins.com*.  1.7.2012. Pittsburgh Penguins. Viitattu 3.7.2012. (englanniksi)
12. ↑  Peter Fredberg: Canadier med 100 NHL-kampe forstærker Sønderjyske *BT Ishockey*.  17.12.2014. Berlingske Media A/S. Viitattu 3.12.2023. (tanskaksi)
13. ↑  Tommi Koivunen: Entinen NHL-kiekkoilija sai brutaalista sikailustaan pitkän pelikiellon – taklauksen uhri talutettiin verta vuotavana pois kaukalosta *Ilta-Sanomat*.  6.4.2015. Viitattu 3.12.2023.